﻿posedă un formidabil compartiment tehnico-industrial în teatru ; in altele însă, chiar dintre ţările cu străveche cultură teatrală, cum este Franţa, procesul modernizării tehnico- industriale a spectacolului este încă destul de lent Nu avem de ce să aşteptăm ca răs- punsurile la dificultăţile pe care le întîmpinăm să vină de aiurea, cu atît mai mult cu cît teatrele româneşti — atît de numeroase şi atît de active — pun tehnicii nenumărate întrebări, care, deocamdată, sînt greu de soluţionat Mă refer, în special, la întrebuinţarea pe scară largă a unor materiale noi, textile şi plastice, în realizarea decorurilor, în croi- torie, tapiţerie — materiale prelucrate cu soluţii speciale şi tratate cu ajutorul unor maşini moderne, în aşa fel încît să aibă o durabilitate infinit superioară materialelor obişnuite şi să capete un aspect mult mai scenic De asemenea, mă refer la utilarea sce- nelor cu aparate optice de specialitate (mereu m-am lovit în spectacolele pe care le-am lucrat, de lipsa acestor aparate de proiecţie şi iluminare) şi, în general, la întregul echi- pament tehnic al scenei — turnante, culisante, trape De foarte multe ori, ne vedem în situaţia de a realiza o modificare tehnică sau alta, în cadrul lucrărilor pentru un decor în mod firesc însă, scenele ar trebui să fie pregătite pentru satisfacerea oricăror cerinţe ale unei concepţii scenografice moderne Este, desigur, o problemă de perspectivă, care va fi rezolvată într-un timp destul de îndelungat, această problemă a modernizării tutu- ror scenelor româneşti, în aşa fel încît între scenele mari şi scenele mici să nu existe diferenţe care să condamne teatrele din oraşele de provincie la o sărăcie expresivă umilitoare Am fost, în cursul stagiunii acesteia, în R D G , unde am putut studia o adevă- ratâ industrie destinată teatrului M-am bucurat gîndindu-mă că la noi, cu o tehnică de scenă mai puţin dezvoltată, scenografii şi regizorii au avut fantezia şi priceperea de a improviza mijloacele care lipsesc şi au reuşit de multe ori să urce pe treptele unei înalte calităţi artistice, demonstrîndu-se poeţi şi în tehnică Soluţia practicată în teatrele ger- mane — aceea a unor combinate tehnice, care servesc la fel toate teatrele — nu mi se pare cea mai fericită, pentru că dă naştere la o standardizare a actului scenografic, uni- formizîndu-1 Asta nu înseamnă că, prin înfiinţarea unor institute speciale, care ar studia noile materiale şi mecanisme de scenă, prin reutilarea atelierelor teatrale, prin recalifi- carea tehnicienilor, nu am putea să realizăm mult mai mult, evitînd primejdia unei pro- ducţii de serie, stereotipe, şi creînd, dimpotrivă, o tehnică suplă, multilaterală, aptă să dea naştere miracolului scenic, în stare să susţină mari desfăşurări de fantezie poetică Âr fi, desigur, absurd să ne închipuim că toate dezideratele care există în acest domeniu se pot realiza imediat şi în toate teatrele Este vorba de mari prefaceri chiar în construcţia clădirii teatrale, chiar în structura tehnică a fiecărei scene Dar aceste modificări se cer studiate, cercetate, pentru ca atunci cînd vom intra în acţiune să apli- căm sigur soluţiile cele mai bune, lucrînd la nivelul ultimelor realizări din tehnica mon- dială Este necesar să planificăm această modernizare tehnică a teatrului, să creăm orga- nismele de lucru în stare să studieze, concret şi sistematic, procesul de înnoire a tuturor teatrelor din ţară în aceeaşi ordine de idei, mergînd deci tot în sensul noilor sarcini pe care dez- voltarea vieţii noastre le impune în orice domeniu de activitate, mi se pare necesar să începem să ne preocupăm de nivelul profesional al personalului tehnic din teatre Teatrul contemporan cere tehnicienilor săi o calificare specială şi deloc mecanică Nu este vorba numai de cunoasterea noilor utilaje şi de o disciplină impecabilă în stăpînirea diferitelor procedee tehnice, ci, cred, şi de un antrenament special al inteligenţei şi sensibilităţii, care să îngăduie tehnicianului să ia parte în mod creator la actul teatral Iată deci o problemă de primă şi copleşitoare importanţă care ne stă în faţă Dacă vrem să răspundem chemărilor partidului, dacă vrem să ne integrăm în procesul gran- dios de înnoire pe care îl trăieşte ţara întreagă, trebuie să începem să ne gîndim la o nouă tehnică de teatru ; nu numai să visăm dar să studiem, să planificăm să proiectăm ♦ CRIN TEODORESCU Fenomenul de înnoire a artei spectacolului a început la noi cu elementul scenogra- fiei (Toni Gheorghiu şi ceilalţi) Atunci, cu 7—8 ani în urmă, scenografia devansase regia (şi pentru că aceasta rămăsese pe loc, devenind un fel de „ancilla skenographiae") Acum, regia, prin prezenţa masivă a noii generaţii, prin maturizarea celor anterioare, a recu- perat paşii pierduţi şi se află la locul său firesc E cazul ca şi scenografia să-şi reia locul firesc, care e totuşi de ancilla regiae : slujitoarea discursului regizoral 31 www cimec ro